CELEX: E2003J0004
Language: el
Date: 2004-05-05 00:00:00
Title: Απόφαση του Δικαστηρίου, της 5ης Μαΐου 2004, στην υπόθεση E-4/03: Εποπτεύουσα Αρχή της ΕΖΕΣ κατά του Βασιλείου της Νορβηγίας (Αθέτηση υποχρεώσεων από συμβαλλόμενο μέρος — Άρθρο 8 της οδηγίας 98/34/ΕΚ)

28.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/28
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 5ης Μαΐου 2004
   στην υπόθεση E-4/03: Εποπτεύουσα Αρχή της ΕΖΕΣ κατά του Βασιλείου της Νορβηγίας
   
      (Αθέτηση υποχρεώσεων από συμβαλλόμενο μέρος — Άρθρο 8 της οδηγίας 98/34/ΕΚ)
   
   (2005/C 103/14)
   Στην υπόθεση E-4/03, Εποπτεύουσα Αρχή της ΕΖΕΣ κατά του Βασιλείου της Νορβηγίας — Αίτηση προς το Δικαστήριο να αποφανθεί ότι, το Βασίλειο της Νορβηγίας παρέβη την υποχρέωσή του βάσει του άρθρου 8 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση διαδικασίας πληροφόρησης στον τομέα των τεχνικών προτύπων και κανονισμών, όπως τροποποιήθηκε και προσαρμόστηκε στη συμφωνία για τον ΕΟΧ με το σχετικό πρωτόκολλο 1, διότι εξέδωσε τον κανονισμό αριθ. 853 της 28ης Αυγούστου 1998, σχετικά με την έγκριση τύπου των αυτόματων μηχανών παιχνιδιών (forskrift av 28. august 1998 nr. 853 om typegodkjenning av gevinstautomater) χωρίς να ενημερώσει σχετικά την Εποπτεύουσα Αρχή της ΕΖΕΣ κατά το στάδιο κατάρτισης του κανονισμού, το Δικαστήριο, απαρτιζόμενο από τους: Carl Baudenbacher, πρόεδρο, Per Tresselt και Thorgeir Örlygsson (εισηγητή δικαστή), δικαστές, εξέδωσε στις 5 Μαΐου 2004 απόφαση, το διατακτικό της οποίας έχει ως εξής:
   
               1.
            
            
               Το Δικαστήριο αποφαίνεται ότι το Βασίλειο της Νορβηγίας παρέβη την υποχρέωσή του βάσει του άρθρου 8 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση διαδικασίας πληροφόρησης στον τομέα των τεχνικών προτύπων και κανονισμών, όπως τροποποιήθηκε από την οδηγία 98/34/ΕΚ του Ευρωπαϊκού Κοινοβουλίου και του Συμβουλίου της 20ης Ιουλίου 1998, προσαρμόστηκε στη συμφωνία για τον ΕΟΧ με το σχετικό πρωτόκολλο 1 και μνημονεύεται στο σημείο 1 του κεφαλαίου XIX του παραρτήματος II της Συμφωνίας για τον ΕΟΧ, διότι εξέδωσε τον κανονισμό αριθ. 853 της 28ης Αυγούστου 1998, σχετικά με την έγκριση τύπου των αυτόματων μηχανών παιχνιδιών, χωρίς να ενημερώσει σχετικά την Εποπτεύουσα Αρχή της ΕΖΕΣ κατά το στάδιο κατάρτισης του κανονισμού.
            
         
               2.
            
            
               Το Δικαστήριο διατάσσει το Βασίλειο της Νορβηγίας να καταβάλει τα δικαστικά έξοδα.